SATA VUOTTA NAISTEN ÄÄNIOIKEUTTA 

Äänioikeuden edeltämistä oli suomessa kiivas poliittinen liikehdintä. Ruotsalaisia emme ole venäläisiksi emme tahdo tulla olkaamme siis suomalaisia. Venäjän vallan alla suomi oli saanut valtiollisen autonomian osana suurta venäjää.
Vähitellen vuosisadan loppupuolella levottomuudet sekä venäjällä että myös suomessa lisääntyivät ja ne johtivat 1905 vuoden suurlakkoon. Sen sen seurauksena antoi tsaari Nikolai toinen niin sanotun marraskuun manifestin , jossa suostuttiin vaatimukseen eduskuntalaitoksen uudistamisesta.
Se tarkoitti myös niin sanottujen alempien yhteiskuntaluokkien yleistä ja yhtäläistä äänioikeutta.

Nikolai toinen piti suomessa käytävää keskustelua naisten äänioikeudesta suomen sisäisenä asiana.

Koko 1800 luvun loppupuoli käytiin keskustelua äänioikeudesta johon sisältyisi myös vaalikelpoisuus. Suomessa oli eletty voimakasta kristillistä aikaa, se alkoi vähitellen murtua ja tilalle tulla osittain tieteellinen maailmankuva. Sääty yhteiskunta alkoi väistyä ja tilalle tulla 

luokkayhteiskunta. Siihen vaikutti osaltaan maamme alkava teollistuminen ja sen myötä ihmisten muutto kaupunkeihin. Yhteiskuntamme alkoi politisoitua ja vahvat aatteelliset ideologiat saivat enenevissä määrin tilaa.

Suomessa oli muutamia vahvoja vaikuttajia ajamassa naisten äänioikeutta. Naiset olivat kunnallisen äänioikeuden saavuttaneet maaseudulla 1865 ja kaupungeissa 1873. Heillä ei kuitenkaan ollut oikeutta vaalikelpoisuuteen. Kunnallista äänioikeutta ei ollut naimisissa olevilla naisilla – heitähän edusti heidän aviomiehensä -  eikä myöskään niin sanotuilla isäntävallan alaisilla siis tehtaan työläisillä ja palkollisilla.

Näiden asetusten mukaan äänioikeus oli naimattomilla, eronneilla ja leskillä, jotka itse hallitsivat omaisuuttaan ja maksoivat veroja. Vuonna 1917 uudistettiin kunnallislaki yleiseksi ja yhtäläiseksi.

Suomen eduskunta oli sen kyllä hyväksynyt 1908 mutta tsaari ei ollut sitä vahvistanut.

Aina 1860 luvulta lähtien oli säätyvaltiopäiville jätetty aloitteita edustuspohjan laajentamisesta.  Ensimmäinen naisten äänioikeutta koskeva aloite tuli porvarissäädystä 1897. Lakivaliokunta joka aloitetta käsitteli ehdotti äänioikeuden laajentamista mutta ei vaalikelpoisuutta naisille. Lakivaliokunnan mielestä oli  ”sopimatonta vetää nainen valtiolliseen elämään, varsinkin kun kokemus naisen kunnallisen äänioikeuden käyttämisestä toistaiseksi on niin vähäinen, ettei siitä voida mitään varmoja johtopäätöksiä tehdä ”.

Kun tätä anomusta valtiopäivillä 1904-1905 käsiteltiin se hyväksyttiin vain talonpoikaissäädyssä.

Aatelissääty ei käsitellyt sitä lainkaan. Porvarissäädyn ruotsinkielinen enemmistö torjui sen naisten äänioikeutta koskevalta osalta sillä perusteella ” ettei nainen ollut luotu julkiseen elämään. Naisten maailma oli kodin ja perheen piirissä ”. 

Historia kertoo monenlaisia tapahtumia liittyen näihin asioihin. Ylioppilas Hilda Asp kirjoitti Elias Erkolle kommentoiden keskustelua naisten pääsystä yliopistoon kirje vuodelta 1888

” Kummalliselta tuntuu istua siellä naisena, uteliaana ja levottomana kuulemassa kuinka maan edusmiehet päättävät meistä, keskustelivat ja sitten äänestämällä päättivät pääsystämme yliopistoon aivan samoin kuin olivat joku viikko takaperin päättäneet orivarsojen laitumelle laskemisesta.

Kummallisen raskaalta se tuntui. Tuli ehdottomasti mieleen että kenenkä syy on ettei itse ole yksi noista miehistä, eikä saa istua tuossa muiden joukossa päättämässä  noiden ympärillä istuvien mykkien kohtalosta ”.

Keskustelu äänioikeudesta jatkui. Keskustelun kuluessa Santeri Alkio totesi: ” Annamme äänioikeuden renkipojille, miksi sitten emme antaisi parhaille kasvattajillemme. Naisten siveellinen katsantokanta on usein paljon korkeampi kuin miesten ” . Sekä  J.K. Paasikivi että Svinhufvud olivat uudistuksen kannalla. Paasikivi sanoi: ”on epäluottamus, jos äänioikeus nyt evätään naisilta.

Naiset ovat arvokas, maltillinen elementti erityisesti taloudellisia asioita pohdittaessa. Perheen- emäntinä he ovat oppineet noudattamaan suurempaa harkintaa kuin miehet ”.
Naisten äänioikeus toteutui sitten vuonna 1906. Muissa pohjoismaissa se toteutui Norjassa 1913

Islannissa ja Tanskassa 1915 ja Ruotsissa 1920. Uusiseelanti oli ensimmäisenä hyväksynyt naisten

äänioikeuden 1893.

Donin kasakat lähettivät suomeen seuraavan sisältöisen sähkeen: ” Me Donin kasakkain edustajat olemme onnelliset saadessamme tervehtiä kansaa, joka on asettanut naisen siihen täysiarvoiseen korkeuteen , minkä hän ansaitsee myös meidän suuressa, mutta vielä useiden kahleiden sitomassa isänmaassamme. Eläköön Suomen nainen, synnyinmaansa täysioikeuksinen kansalainen.”

Näin suomi siirtyi maanosamme lähes vanhakantaisemmasta edustusjärjestelmästä maanosamme radikaaleimpaan yksikamariseen edustukseen. Nainen oli noussut tasa-arvoiseksi miehen rinnalle

ääni- ja vaalikelpoisena.

Sitten äänestettiin maaliskuussa 1907. Ensimmäiseen eduskuntaan valittiin 19 naista. Heidän keski-ikänsä oli 38 vuotta , kun se nyt on 42 vuotta. Naisten pukeutumiseen on aina kiinnitetty huomio. 

Niin jo silloinkin 100 vuotta sitten kommentoitiin näin:

” Alli Nissinen saapui sisään kalpeana hetken juhlallisuuden vuoksi. Lucina Hagman oli monumentaalinen eikä katsonut oikealle eikä vasemmalle. Palvelijattarien puolestapuhuja Miina Sillanpää oli rillit nenällään ja hän näytti aika hienolta. Alexandra Gripenberg ja Hilda Käkikoski tulivat sisään kahisevissa silkkileningeissään. Lihavat maalaisemännät edustivat arvokkaasti omaa säätyään.”   
19 silloin eduskuntaan valitun naisten joukosta voisin nostaa esiin kaksi nimeä: Miina Sillanpää ja Lucina Hagman. Miina Sillanpää: Hänestä tuli koko työläisnaisliikkeen johtohahmo, joka sitkeästi 
ajoi naisten aseman parantamista. Hän oli mukana 38 valtiopäivillä ja oli suomen ensimmäinen nainen ministerinä  2 sosiaaliministeri 1926-1927.   
Lucina Hagman : Marttajärjestön perustaja, yhteiskunnan kehittäjänä oli naisten ja miesten yhteistyön puolestapuhuja. Vaikutti voimakkaasti Suomalaisen yhteiskoulun syntyyn jonka ensimmäinen johtaja sitten oli, kun vastustajat epäilivät yhteiskasvatuksen tuhoavan naisen ja miehen luonnollisen eron näki Hagman näin : ” Koivusta ei tule kuusta, vaikka se kasvaa kuusen rinnalla, mutta metsä, jossa ne kasvavat rinnakkain, on kauniimpi ”.
Maalaisliitto – Keskustan ensimmäinen naisministeri oli Kerttu Saalasti opetusministeri  1954-1956 ja 1957           Muita naisministereitämme ovat ovat olleet :  

Eskelinen Katri-Helena

Hyssälä Liisa

Isohookana-Asunmaa Tytti

Jäätteenmäki Anneli

Kangas Orvokki

Karpela Tanja

Kiviniemi Mari

Kuuskoski Eeva

Lehtomäki Paula

Pokka Hannele

Väänänen Marjatta

Entä nyt, mihin on tultu : vaikka suomi oli naisten äänioikeuden edelläkävijämaa, onko se näkynyt ?
Tutkija Viveca Ramstedt kyselee eräässä kolumnissaan : Miksi suomen kolmen suurimman puolueen on niin vaikea hankkia naispuheenjohtajaa? 

Meille keskustassa se hetkeksi onnistui, mutta sitten tunnetuista syistä johtuen tilanne muuttui.

Entä millä saada nuoret naiset innostumaan politiikasta ja ennen kaikkea sitoutumaan siihen pitkäaikaiseen työhön jota vaaditaan että asiat muuttuvat. politiikka on yhteispeliä jossa harvoin sooloilijat menestyvät.

Eräs Itävaltalainen naispoliitikko on todennut ” joko arkeaan säätelee itse tai sitä säätelee joku muu”

Näin on meilläkin, halutessamme päättää itse arjestamme meidän on oltava mukana yhteistyössä,

vain siten voimme omaa arkeamme muuttaa.


Pirkko Vuolle

